Scott Fiti

Scott James Fiti (født 1995) er en mikronesisk friidrettsutøver som konkurrerer i sprintløp. Han fikk bronse på 100 og 200 meter under Mikronesialekene 2014 på Pohnpei, der han representerte delstaten sin, Chuuk.

 Idrettskarriere 
2014
Fiti deltok i Mikronesialekene 2014 på Pohnpei, og fikk der bronse på 100 og 100 meter individuelt. I tillegg fikk laget hans, Chuuk, sølv på 4 x 100 meter stafett og bronse på 4 x 400 meter stafett med Fiti på laget. 

2017
Fiti deltok i Oseaniamesterskapet i friidrett 2017, der han ble slått ut i semifinalen på 100 meter, med 15. beste tid. På 4 x 100 meter stafett kom Mikronesiaføderasjonen på åttendeplass.Oceania Athletics - Oceania Area Championships - 28/06/2017 to 1/07/2017 ANZ Stadium Suva, Fiji - Results, besøkt 4. august 2017.

Han representerte Mikronesiaføderasjonen i VM i friidrett i 2017 der han deltok på 100 meter. Han satte der personlig rekord i innledende runde med 11,12 sekunder, men gikk ikke videre til forsøksheatene. I desember deltok han også i Pacific Mini Games 2017, men ble slått ut i forsøksheatet på 200 meter.IAAF - Scott James Fiti - Results, besøkt 13. august 2019. 

2019 
I Oseaniamesterskapet i friidrett 2019 deltok han på 100 og 200 meter. På 100 meter ble han slått ut i semifinalen, og på 200 meter ble han slått ut i forsøksheatet. Under Stillehavslekene 2019 satte han personlig rekord på 100 meter i forsøksheatet, med 11,10 sekunder, men ble slått ut i semifinalen. På 200 meter satte han også personlig rekord i forsøksheatet, med 22,24 sekunder, men ble også her slått ut i semifinalen.

Fiti deltok på 100 meter under VM i friidrett 2019 der han ble slått ut i innledende runde. 

2021
Han representerte Mikronesia under Sommer-OL 2020 i Tokyo, men ble slått ut i innledende runde på 100 meter, der han løp på 11,25 sekunder.Olympics.com - Lataisi Mwea , besøkt 31. juli 2021.

 Referanser 

 Eksterne lenker 


Kategori:Mikronesiske sprintere
Kategori:Deltakere for Mikronesia under VM i friidrett 2017
Kategori:Deltakere for Mikronesia under VM i friidrett 2019
Kategori:Deltakere for Mikronesia under VM i friidrett 2022
Kategori:Deltakere for Mikronesia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Mikronesia under VM i friidrett 2023
Kategori:Deltakere for Mikronesia under VM i friidrett innendørs 2024
Kategori:Deltakere for Mikronesia under Sommer-OL 2024
Kategori:Friidrettsutøvere under Sommer-OL 2024